CELEX: 32005D0788
Language: sl
Date: 2005-11-11 00:00:00
Title: 2005/788/ES: Odločba Komisije z dne 11. novembra 2005 o nevključitvi naleda v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov (notificirano pod dokumentarno številko K(2005) 4351) Besedilo velja za EGP.

12.11.2005   
            
            
               SL
            
            
               Uradni list Evropske unije
            
            
               L 296/41
            
         ODLOČBA KOMISIJE
   z dne 11. novembra 2005
   o nevključitvi naleda v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov
   (notificirano pod dokumentarno številko K(2005) 4351)
   (Besedilo velja za EGP)
   (2005/788/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti četrtega pododstavka člena 8(2) Direktive,
   ob upoštevanju naslednjega:
   
               (1)
            
            
               Člen 8(2) Direktive 91/414/EGS določa, da lahko država članica v 12 letih od uradnega obvestila navedene direktive registrira za dajanje v promet fitofarmacevtska sredstva, ki vsebujejo aktivne snovi, ki niso uvrščene v Prilogo I k navedeni direktivi, in so že v prometu dve leti po datumu uradnega obvestila, medtem ko se te snovi postopno preučujejo v okviru delovnega programa.
            
         
               (2)
            
            
               Uredbi Komisije (ES) št. 451/2000 (2) in (ES) št. 703/2001 (3) določata podrobna pravila za izvajanje druge faze delovnega programa iz člena 8(2) Direktive 91/414/EGS. Za aktivno snov naled je prijavitelj 2. decembra 2004 obvestil Komisijo, da ne želi več vključitve te snovi v Prilogo I k Direktivi 91/414/EGS. Zato naj se navedena aktivna snov ne vključi v navedeno prilogo in države članice morajo preklicati vse registracije za fitofarmacevtska sredstva, ki vsebujejo naled.
            
         
               (3)
            
            
               Odobriti je treba prehodni rok za odstranitev, skladiščenje, dajanje v promet in uporabo obstoječih zalog, da se omogoči uporaba teh zalog še v enem nadaljnjem rastnem obdobju.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Naled se ne vključi kot aktivna snov v Prilogo I k Direktivi 91/414/EGS.
   Člen 2
   Države članice zagotovijo, da:
   
               a)
            
            
               se registracije fitofarmacevtskih sredstev, ki vsebujejo naled, prekličejo do 11. maja 2006;
            
         
               b)
            
            
               se od 12. novembra 2005 ne odobri ali podaljša registracije fitofarmacevtskih sredstev, ki vsebujejo naled.
            
         Člen 3
   Kakršen koli prehodni rok, ki ga odobrijo države članice v skladu s členom 4(6) Direktive 91/414/EGS za odstranitev, skladiščenje, dajanje v promet in uporabo obstoječih zalog, mora biti čim krajši in poteče najkasneje 11. maja 2007.
   Člen 4
   Ta odločba je naslovljena na države članice.
   
      V Bruslju, 11. novembra 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 396/2005 (UL L 70, 16.3.2005, str. 1).
   
      (2)  UL L 55, 29.2.2000, str. 25. Uredba, kakor je bila nazadnje spremenjena z Uredbo (ES) št. 1044/2003 (UL L 151, 19.6.2003, str. 32).
   
      (3)  UL L 98, 7.4.2001, str. 6.